Tamedyazt tadeyyanit d udem-nniḍen deg unnar n usnulfu udyiz amensay, teṭṭef amkan wessiɛen di tudert n umdan amaziɣ di yal tamnaḍt, yis-s i yesseǧhad assaɣen n liman akked teflest gar-s d win i t-id-ixelqen. Timɛemrin d txelwiyin llant-d i umedyaz bḥal tiɣbula n tmusni taddeyanit i seg i d-yettagem tikta-s d tmuɣliwin-is. S tikta-agi d tmuɣliwin i ssawḍen imedyazen ad snernin annar udyiz addeyani s waṭas n leṣnaf d tewsatin yemgaraden.